Келер ÿйе кату болор
Келер ÿйе калjу болор
 Келер ÿйе  казыр болор
Келер ÿйе кал болор
Качан
Эмдигизи кал базып jÿрерде
Эмдигизи казыр базып jÿрерде
Эмдигизи калjу базып jÿрерде
Эмдигизи катуны албай jÿрерде
Кату
Келер ÿйеге  тÿжер
Бала-баркага барар
Бажын туйуктаар
Jолын кезер
Кату болор
Келер ÿйеге
Качан
Ада-энези сананбай jÿрзе
Алтай Кудайын тообой jÿрзе
Алтай Кудайын алынбай jÿрзе
Алтай болгонын ундып jÿрзе
Алтай Кудай а∕дана берер
Адалар буруузын балдарга салар
Балдарды∕ шыразын энеге салар
Эне кижи билзин деп
Нени эдип койгонын
Эжигин ачып Кудай келерде,
Эжигин jаап алганын
Энезини∕ jÿреги сеспеени
Эмди балдарга тÿжер
Эне кижи кайткан
Энени∕ jÿреги не уйуктаган
Эмеен кижини∕ кылыгы
Энени∕ jÿрегин не баскан
Эне кижи сескир болор
Эне кижи ойгор болор
Эмди ичкерлей кöрöр
Jаныс бу кÿнле эмес
Jаныс бойын сананбас
Jаанада сананар
Ырада кöрöр
Шÿÿр 
Озолондыра
Ырымдаар
Канайда барза jакшы болорын 
Канайда берзе jакшы болорын
Канайда берзе тузалу болорын
Калыкка да
Бойына да
Билезине
Балазына
Болужарын сананар
Эне кижи
Эмди сыктап отурбай
Эки колын бош салбай
Эне кижи
 иштенер
Кöксиле
Jÿрегиле
Эмди ойто ордына кирер
Ойто
Кудайын угуп баштаар
Öчÿрген одын кÿйдÿрип баштаар
Эне кижи
Эки колында эрjине  быйанду
Эне кижи
Эрjине тынду
Экилезин jаба бириктирип ийзе
Эр jажына быйанду
Баш болзын божогон
Баш болзын, Баш болзын
(Кудайдын бичимелдери слерге jетсин, jурегерге тийзин. )